Official Journal L 308 , 09/11/1991 P. 0001 - 0004

Finnish special edition: Chapter 15 Volume 10 P. 0170

Swedish special edition: Chapter 15 Volume 10 P. 0170



Ir-Regolament tal-Kunsill (KEE) Nru 3254/91 tau l-4 ta’ Novembru 1991 li jipprojbixxi l-użu fil-Komunità ta’ nasses li jaqbdu s-saqajn u l-introduzzjoni fil-Komunità ta’ ġlud u merkanzija maħduma ta’ ċerti speċi ta’ annimali slavaġ li joriġinaw minn pajjiżi fejn dawn jinqabdu permezz ta’ nasses li jaqbdu s-saqajn jew metodi ta’ nsib li ma jkunux konformi man-normi internazzjonali ta’ nsib b’mod uman IL-KUNSILL TAL-KOMUNITAJIET EWROPEJ, Wara li kunsidra it-Trattat li jistabbilixxi l-Komunità Ekonomika Ewropea, u partikolarment l-Artikolu 113 u l-Artikolu 130s tiegħu, Wara li kunsidra il-proposta mill-Kummissjoni [1], Wara li kunsidra l-opinjoni tal-Parlament Ewropew [2], Wara li kunsidra l-opinjoni tal-Kumitat Ekonomiku u Soċjali [3], Billi l-Konvenzjoni ta’ Berna tad-19 ta’ Settembru 1979 dwar il-Konservazzjoni tal-Ħajja Ferali u l-Habitats Naturali fl-Ewropa, konklużi mill-Komunità Ekonomika Ewropea bid-Deċiżjoni 82/72/KEE [4], tipprojbixxi għal ċerti speċi, l-użu kollu ta’ meżżi mingħajr diskriminazjoni tal-qbid u qtil inklużi nasses, jekk ta’ l-aħħar ikunu applikati għal qbid u qtil fuq skala kbira jew m`hix selettiva, Billi l-abolizzjoni ta’ nasses li jaqbdu s-saqajn ikollu effett pożittiv fuq l-istatus ta’ konservazzjoni ta’ speċi ta’ annimali slavaġ mhedda jew fil-periklu kemm fi ħdan u anki barra mill-Komunità, inklużi speċje protetti bir-Regolament (KEE) Nru 3626/82 [5]; billi riċerka fl-iżvilupp ta’ metodi ta’ nsib b’mod uman diġa teżisti u billi l-Komunità għandha wkoll tieħu akkont tax-xogħol li qiegħed jiġi mwettaq mill-Organiżazzjoni Internazzjonali tan-Normi (ISO); Billi, sabiex l-ispeċje ta’ annimali slavaġ jkunu protetti kif xieraq u biex ikun evitat it-tgħawwiġ tal-kompetizzjoni, huwa meħtieġ li jkun assigurat li miżuri ta’ kummerċ estern li għandhom x’jaqsmu magħhom ikunu applikati b’mod uiniformi fil-Komunità; Billi, għalhekk, l-użu fil-Komunità ta’ nasses li jaqbdu s-saqajn għandu jkun projbit u miżuri għandhom jittieħdu ħalli tiffaċilita li l-importazzjoni ta’ ġlud ta’ ċerti speċji jkun ipprojbit meta dawn joriġinaw minn pajjiż fejn in-nassa tas-saqajn tkun għadha tintuża jew fejn il-metodi ta’ l-insib ma jilħqux in-normi ta’ nsib b’mod uman bażat fuq ftehim internazzjonali, ADOTTA DAN IR-REGOLAMENT: Artikolu 1 Għall-iskopijiet ta’ dan ir-Regolament: "nassa li taqbad is-saqajn": tfisser meżż iddisinjat li jżomm jew jaqbad lill-annimali permezz ta’ xedaq li jagħlaq b’qawwa fuq waħda jew aktar mis-saqajn tal-annimal, b’hekk ma jħallix li s-sieq jew is-saqajn jinħarġu min-nassa. Artikolu 2 L-użu ta’ nasses tas-saqajn fil-Komunità għandhom ikunu projbiti l-aktar tard sal-1 ta’ Jannar 1995. Artikolu 3 1. L-introduzzjoni fil-Komunità ta’ ġlud ta’ l-ispeċji tal-annimali elenkati fl-Anness I u l-oġġetti elenkati fl-Anness II, sakemm dawn jinkorporaw ġlud ta’ l-ispeċji elenkati fl-Anness I, għandhom ikunu projbiti mill-1 ta’ Jannar 1995, sakemm il-Kummissjoni, bi qbil mall-proċedura rikjesta fl-Artikolu 5, tkun iddeterminat li, fil-pajjiż minfejn il-ġlud joriġinaw: - ikun hemm dispożizzjonijiet amministrattivi jew leġislattivi adekwati eżistenti biex jipprojbixxu l-użu ta’ nasses tas-saqajn; jew - il-metodi ta’ nsib użati għall-ispeċi elenkati fl-Anness I jilħqu in-normi tal-insib b’mod uman bażati fuq ftehim internazzjonali Il-Kummissjoni għandha tippublika fil-Ġurnal Uffiċjali tal-Komunitajiet Ewropej lista tal-pajjiżi li jkunu konformi mill-anqas ma’ waħda mill-kundizzjonijiet esiġiti fl-ewwel paragrafu. 2. Il-projbizzjoni li hemm riferenza dwarha fil-paragrafu 1 għandha tkun sospiża għal sena, li tiskadi fil-31 ta’ Diċembru 1995, jekk il-Kummissjoni, bi qbil mall-proċedura esiġita fl-Artikolu 5, tkun ġiet esiġita qabel l-1 ta’ Lulju 1994, bħala riżultat tar-reviżjoni meħudha b’kooperazjoni ma’ l-awtoritajiet kompetenti tal-pajjiżi konċernati, li progress suffiċjenti jkun qiegħed iseħħ fl-iżvilupp tal-metodi ta’ nsib b’mod uman fit-territorju tagħhom. Artikolu 4 Pajjiżi li jesportaw jew jesportaw mill-ġdid lejn il-Komunità wara l-1 ta’ Jannar 1995 l-oġġetti elenkati fl-Anness II, sakemm dawn jinkorporaw ġlud tal-ispeċji elenkati fl-Anness I, għandhom jiċċertifikaw li dawk il-ġlud joriġinaw f’pajjiż li jidher fil-lista li hemm ieferenza dwarha fit-tieni paragrafu ta’ l-Artikolu 3(1) jew li jibbenefikaw mis-sospenzjoni bi qbil ma’ l-Artikolu 3(2). Il-Kummissjoni, bi qbil mal-proċedura esiġita fl-Artikolu 5, għandha tiddetermina l-formoli xierqa għal din iċ-ċertifikazzjoni. Artikolu 5 Għall-iskopijiet ta’ l-Artikolu 3, il-Kummissjoni għandha tkun megħjuna mill-kumitat stabbilit bl-Artikolu 19 tar-Regolament (KEE) Nru 3626/82. Ir-rapprezentant tal-Kummissjoni għandu jissottometti lill-Kumitat abbozz tal-miżuri li għandhom jittiehdu. Il-kumitat għandu jagħti l-opinjoni tiegħu dwar l-abbozz fiż-żmien limitat li l-President jista jimponi skond l-urġenza tal-każ. L-opinjoni għandha tkun mogħtija mill-maġġoranza kif stipulata fl-Artikolu 148(2) tat-Trattat fil-każ ta’ deċiżjonijiet li l-Kunsill ikun meħtieġ li jaddotta dwar il-proposta mill-Kummissjoni. Il-voti tar-rappreżentanti ta’ l-Istati Membri fi ħdan il-Kumitat għandhom ikunu mwieżna skond kif stipulat f’dak l-Artikolu. Il-President m’għandux jivvota. Il-Kummissjoni għandha taddotta l-miżuri maħsuba jekk dawn ikunu skond l-opinjoni tal-kumitat. Jekk il-miżuri maħsuba ma jkunux skond l-opinjoni tal-kumitat, jew jekk l-ebda opinjoni ma tingħata, l-Kummissjoni għandha, bla ebda dewmien, tissottometti lill-Kunsill proposta marbuta mal-miżuri li għandhom jittieħdu. Il-Kunsill għandu jaġixxi b’maġġoranza kwalifikata. Jekk, meta jiskadi l-perjodu ta’ tlett xhur mid-data li fiha s-suġġett ikun ġie riferut lejn il-Kunsill, il-Kumitat ikun għandu ma aġġixxix, il-miżuri proposti għandhom ikunu adottati mill-Kummissjoni. Artikolu 6 Dan ir-Regolament għandu jidħol fis-seħħ fil-jum tal-pubblikazjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, fl-4 ta’ Novembru 1991. Għall-Kunsill Il-President H. Van Den Broek [1] ĠU C 134, tal-31.5.1989, p. 5 uĠU C 97, tat-13.4.1991, p. 10. [2] ĠU C 260, tal-15.10.1990, p. 24. [3] ĠU C 168, ta’ l-10.7.1990, p. 32. [4] ĠU L 38, ta’ l-10.2.1982, p. 1. [5] ĠU L 384, tal-31.12.1982, p. 1. -------------------------------------------------- L-ANNESS I Lista ta' speċji li hemm referenza għalihom fl-Artikolu 3(1) Beaver (kastur): | Castor canadensis | Otter: | Lutra canadensis | Coyote: | Canis latrans | Wolf: | Canis lupus | Lynx: | Lynx canadensis | Bobcat: | Felis rufus | Sable: | Martes zibellina | Raccoon: | Procyon lotor | Musk rat: | Ondatra zibethicus | Fisher: | Martes pennanti | Badger: | Taxidea taxus | Marten: | Martes americana | Ermine: | Mustela erminea | -------------------------------------------------- L-ANNESS II Oġġetti oħra li hemm riferenza dwarhom fl-Artikolu 3(1) Kodiċi CN | Deskrizzjoni | ex4103 | Apparti minn ġlud mhux ikkunzati (friski, jew immelħa, bil-ġir, bil-ħall jew b'mod ieħor ippriservati, imma mhux ikkunzati, miksija bil-parċmina jew ippreparati aktar), sew jekk imqaxxra jew le, jew maqsuma, apparti minn dawk esklużi b'nota 1 (b) jew 1 (c) għal kapitolu 41 | ex41039000 | Oħrajn | ex4301 | Ġlud tas-suf mhux ikkunzati (inklużi rjus, dnieb, riġlejn u bċejjeċ oħra jew qtugħ, tajbin għall-użu tal-ħaddiem tal-ġlid), apparti minn ġlud mhux ikkunzati ta' Kodiċi 4101, 4102, jew 4103 | ex43014000 | tal-beaver, sħaħ, bill- jew mingħajr ir-ras, id-denb jew riġlejn | ex430180 | Ġlud bis-suf oħrajn, sħaħ, bill- jew mingħajr ras, denb jew riġlejn | ex43018050 | Ta' Fellini Ferjali | ex43018090 | Oħrajn | ex43019000 | Irjus, dnieb, riġlejn u bċejjeċ oħra jew qtugħ, tajbin għall-użu tal-ħaddiema tal-ġlud | ex4302 | Ġlud bis-suf ikkunzati jew miksija (inklużi rjus, dnieb, riġlejn u bċejjeċ oħra jew qtugh), mhux meħjuta jew meħjuta (mingħajr iż-żieda ta' materjali oħra), apparti minn dawk ta' kodiċi 4303: ġlus sħaħ, bir-ras jew mingħajra, bid-dnieb jew saqajn jew mingħajrhom, mhux meħjuta | ex430219 | Oħrajn | ex43021910 | Tal-beaver | ex43021970 | Ta' felines ferjali | ex43021990 | Oħrajn | ex43022000 | Irjus, dnieb, riġlejn u bċejjeċ oħra jew qtugħ, mhux meħjuta | ex430230 | Ġlud sħaħ jew bċejjeċ jew qtugħ minnhom, meħjuta | ex43023010 | Ġild bis-suf imwaqqa Oħrajn | ex43023035 | Tal-beaver | ex43023071 | Ta’ felini slavaġ | ex43023075 | Oħrajn | ex4303 | Oġġetti ta’ l-ilbies, aċċessorji tal-ħwejjeġ u oġġetti oħra, ta' ġlud bis-suf | ex430310 | Oġġetti ta’ l-ilbies u aċċessorji tal-ħwejjeġ | ex43031090 | Oħrajn | ex43039000 | Oħrajn | --------------------------------------------------